Bok Muthg in nhiam in coal i 


TUK CÄKÄ YJAA 


Cak moaani diaal 


Ji 1 Ni tukäde Kuoth ce Nhial kene piny 

cak. 2Kä wic muoon € day, te ni 
muth wii piini tin kuomke guath diaal, kä 
yiëë Kuoth te ni jen € juät juät wii piini. 
3Kä cu Kuoth wee i, “A yow teke buay,” 
kä cue cua buay. 4 Kä cu Kuoth buay nen 
goaae. Cue buay kene muth daak. 5Cue 
buay col i cändäär, kä cue muth col i 
wäär. Cue cu teke thian kene runwan, cue 
cua cän in jiol. 

6 Kä cu Kuoth wee i, “A je teke dääk 
ni däär piini, be kam piini daak kene pi 
tin kon.” 7Kä cu Kuoth e lar en vöö bi 
pi teke dääk, kä cue kam piini pieny daak 
kene pi tin te nhial. Kä cue cua jen. 8Cu 
Kuoth dääk emo col i Puaar. Kä cue teke 
thian kene runwan, cue cua cän in rewde. 


9 Cu Kuoth wee i, “A pi diaal tin te 
piny puorä matke guäth kel, kä bi mun 
mi kööt cu jooc.” Kä cue cua jen. 1° Cu 
Kuoth mun in kööt col i Piny, kä cue pi 
diaal tin ca ruol guäth kel col i Bäpdiitni. 
Cu Kuoth € nen goaage. 1! Kä cue wee i, 
“A wic muoon ku dony ke wal diaal, 
juaac ti kuerke dey ti gööl, ke jien ti 
kuerke dey ti gööl kä te ronkien reydien.” 
Kä cue cua jen. 1? Cu wic musan cu dony 
ke wal diaal, juaac tin kuerke kuay ti gööl 
ke jien tin kuerke dey ti gööl tin te 
ronkien reydien. Cu Kuoth € leni nen 
goaae. 13Kä cue teke thian kene runwan, 
cue cua cän in diookdien. 

14 Kä cu Kuoth wee i, “A je teke ti 
nöörke buay rey puorä nhial tin ba näc 
ni cändäär kä wäär, kä ake la nyuuthni ti 
nyvothke cien runi, ke dääk nini kene 
dääk runi. 15Kä ake la tin buoy puorä 

Car ëë wal ke kui wec muoon (1:6) 


nhial kä mërke wic muoon.” Kä cue cua 
jen. 16 Kä cu Kuoth buay buaay dan rew 
tin dit cu täth, cue min dit ni buayde täth 
ke vöö be la buay candaar, kä cue min 
kuiy buayde täth ke vöö be la buay war 
kene cier diaal. 7 Kä cue ke lath puorä 
nhial ke vöö bike wic muoon riaw, 18 kä 
bike cändäär cien kene wäär, kä bike buay 
daak kene muth. Kä cu Kuoth nomo nen 
goaae. 19 Kä cue teke thian kene runwan, 
cue cua cär) in ruaandien. 

20 Cu Kuoth wee i, “A yiër thiän ke 
rual leeyni ti tek rey piini, kä a yow teke 
diit ti pär wii muoon rey puorä nhial.” 2! Kä 
cu Kuoth ley bäpdiitni tin dit ni ken cu cak 
kene ley diaal tin tök rey piini, mo ke cätde, 
ke diit diaal tin pär, mo ke cätde. Kä cu 
Kuoth € nen gəaae. 22Kä cue ke cu poth 
pi yiöri, kä a diit diöthke ro wii muoon.” 
23Kä cue teke thian kene runwan, cue cua 
cän in dhieecdien. 

24 Kä cu Kuoth wee i, “A wic muoon 
teke ley diaal mo ke cätde, vok ke muool 
pieny ke ley doaar mo ke cätde.” Kä cue 


cua jen. ?5 Cu Kuoth ley doaar diaal cak mo 
ke cätde mi göl, ke vok mo ke cätde mi göl, 
kene muool pieny mo ke cätde mi göl. Kä 
cu Kuoth € nen goaae. 

26 Cu Kuoth cu wee i, “Kuane raan 
cak ke cätdan, bane je cal ni ke cätdan, 
kä be rec yiöri ruac kene diit nhial ke 
yək ke muool pieny amäni wic muoon 
keeliwde.” 27 Cu Kuoth raan cu cak nike 
cätde pany, ke cät Kuoth puonyde cue 
raan cak nike je. Cue je cak tuut kene 
nuoot. 28Kä cue ke poth, jioke ke i, 
*Taye ke gaat kä diöthe ro, kä thiane 
wic muoon kä ruace je, kä taye ke ruec 
ke rec yiöri kene diit nhial amäni ley 
diaal tin jäl wii muoon.” 2? Cu Kuoth cu 
wee i, “Guece je, cä ye kam wal wec 
muoon diaal tin kuir ke kuay, ke jien 
diaal ti te deykien ke ron, cä ke kam ye 
ala mithkun. 30 Kä cä ley diaal ke diit 
nhial diaal kene muool pieny, ken diaal 
tin te wii muoon, cä ke kam juaac diaal 
tin tooc ala mithkien.” Kä cue cua jen. 
31 Tääme, cu Kuoth nyinke diaal tëë ce 
cak cu guic, cue ke nen gowke epuc. 

Cue teke thian kene runwan, kä cue cua 
cän in bäkelien. 

1Kä cua nhial kene piny ke buom 

buoomkien diaal cu thuk ins. ? Kä cu 
Kuoth latde in lätde cu thuk ke bäkel nini, 
kä cue cu loon ke bärow nini kä lät diaal 
tëë ce lat. 3Ino cu Kuoth bärow nini poth 
kä cue ley, ke vöö en cän emo cu Kuoth 
loon kä lät diaal tëë ce lat. 

4 Meme e jen tuk nhial kene piny mëë 

kua ke cak. 


Wut kene ciek rey kakä E-den 


Mċëë cak Kuoth Nhial ni Kuoth, nhial 
kene piny, 5ke jen guaath emo thile wic 
muoon wal kie juaac ti ci ni dony thin, ke 
yöö rotde /kan nhiaal ni jak kä dem wii 
muoon, € Kuoth Nhial ni Kuoth kä thile 
yow ram mi dee piny pur. 6Kä nëne je, 
cu nyoc päl piny kä cue piny but kä cu 
wic muoon luaany ni keeliwde. 7€n wano 
cu Kuoth Nhial ni Kuoth raan cu täth ke 
tur pieny, kä cue wum ran nök yiëë teekä 
kä cu raan cua ram mi tëk. 8 Kä cu Kuoth 
Nhial ni Kuoth kak wal pith kä E-den 
lotdä mo wëë kä käny can o. Kä cue ram 
indaan in ce täth kan kä cue je lath reyde. 
”Kä cu Kuoth Nhial ni Kuoth jien diaal 
tin goaa nöndien kene tin goaa miethdien 
jak kä pith rey kakä. Kä cue jiath teekä 
kene jiath mi moc naath räc goyni kene 
jiäk jak kä pith ni däär kakä bä. 

10 Kä cue teke kir mi lony kä E-den 
wace kak, kä ce ro dääk ni kier dan nuaan 
nhiam E-den. !!Kä cue ciöt kieer in nhiam 
col i Pii-con, reetde ni rey cien mi coal i 
mo € daap mi ley ley. Kä tëë ke luac mi te 
nuäny mi goaa ke guiy ti caar ti biel bieel. 
13Kä ciöt kieer in rewde € Gii-von. € jen 
kir in reet ni rol mi coal i Kuc. 14Kä ciöt 
kieer in diookdien € Ti-ge-rith min lony 
pike kui känyä can rööl A-thi-ri-ya. Kä ciöt 
kieer in joakdien € Yu-pe-ree-tidh. 

15Kä cu Kuoth Nhial ni Kuoth raan 
kan kä cue je lath rey kakä E-den ke vöö 
be je pur kä bg je yop. 16 Kä cu Kuoth Nhial 
rey jien kakä diaal cetke min goori, 17kä tit 
€, /cu mith jiaath in jak raan kä räc mi goaa 
kene mi jiäk, ke vöö mi wii je wä cam, ke 
jen cän emo bi dhil liw.” 

18 Kä cu Kuoth Nhial ni Kuoth je 
guic en yöö /ci wut eme dee te kä roaade. 
Cue wee i, “Bä je cu tath luääk mi rewde 
mi lot ro kg ciaande.” 1°? Kä ke mun pieny 


cu Kuoth Nhial ni Kuoth ley diaal kene 
diit diaal täth, kä cue ke nön wut ke vöö 
be ciööt tin ba ben cool nike € wut ben 
lin. Ciööt tëë cu wut ke cool nike, cue cua 
ken ciöötkien amäni wale. 20 Wut cue yok 
diaal kene diit diaal ke ley doaar diaal cak 
ciööt e kur wic. Kä notde thile luääk mi 
mo rew wutdä mi cua jek mi dee ro lot 
ke ciaande. ?! Kä € jen, cu Kuoth Nhial 
ni Kuoth wut kuer nien mi diit. Kä mëë 
tëë nin, cue nyietde kel guath puoonyde 
kä cue guaathde diel thin ke rin. 2? Kä cue 
nyiet emo tääth ni ciek, kä cue je nön wut. 
23 Kä cu wut cu wee i, 
“Kitde, ci meme kua ni 
coaa coonikä, 
kä € rin riendä. 
Ba je col i Ciek, 
ke vöö kam ke je raar 
puoony Wutdä.” 

24 Ke kuic emo, bi wut guan kene 
man bany piny kä ba je mat kene ciekde, 
kä bi ken dan rew cua puony kel. 25Kä 
ken darn rew teke juutdä, kä thile ke pöc. 


Kac nath duirä 


3 1 Nene je, thol € jen ley mi pel ke ptl 

mi wän wän rey leeyni diaal tin ci 
Kuoth Nhial ni Kuoth ke cak. Cue ciek 
thiec i, “A ci Kuoth ye ku jiök i, '/Cia bi 
mith rey jien kakä diaal?? » 2Kä cu ciek € 
loc i, “Dëëko dey jien kakä cam. 3Kä ci 
Kuoth € kule lar en vöö, /Cuare mith ke 
dey jiaath in te däär kakä, kä /cuare je cay 
guëër, mi wiaa je cam bia liw.” 4Kä nëne 
je, cue ciek cu jiök i, “Kace je, /cia dee liw, 
Ske vöö räc Kuoth € en vöö mi wiaa je wä 
cam, bi wuothkun lëp kä bia cu paar ke 
Kuoth ke räcdun ke goy kene jiäk.” 6 Ino, 
mö6 ci ciek jiath car en yöö € mi dee ro lot 
ke mieth, kene vöö goaa nönde, kä dit locde 
ke je ke vöö € mi dee pël ran jak kä ron, 
cue ro pust dow jiaath emo kä cue je cam, 
kä cue guan ciende moc bä. 7Kä cu ken 
diaal wuothkien ro lep, kä cuke taa 
juutädien cu mir, kä cuke jith jiaath noaap 
tak ni bieyni, kä cuke ro kuäth ke ke. 


kakä ke nyan thian, cu wut kene ciekde 
jale lin, kä cuke ro wä tëë rey kakä. °? Cu 
Kuoth Nhial ni Kuoth wut cu col i, “Jin a 
ni kä?” 10 Cu wut je loc i, “Cä jalu lin rey 
kakä, kä cua cu dual ke yöö thil vä kuum, 
cua ro cu tëë.” 11 Mëë ci Kuoth momo lin, 
cue wut cu thiec i, “Ena mi lär je ji en vöö 
thil ji kuum? A ci ku mith jiaath ëë cä ji 

luek thin?” 12 Cu wut je loc i, “En ciek € 
ci kam vä i bako te keel, ce vä kam dow 
jiaath emo, kä cua je cu cam.” 13Kä en 
wano cu Kuoth Nhial ni Kuoth ciek thiec 
i, “£ leey nu ene ci lel e!”-Cu ciek € loc 
i, “Ci thol vä möt mithde.” 


Iuok kuoth ke lukde 


14 Cu Kuoth Nhial ni Kuoth thol ku 
jiök i, 
“Ca ji bit elon rey vook diaal 
kene ley doaar diaal - 
ke vöö ci meme lat. 
Ke kui emo, bi jal ke bapdu, 
kä bia cami ni tur pieny 
ke nin teekädu diaal. 
15 Bä kamdun yene ciek moc ke ter, 
amäni kam ganku kene gaatke. 
Ba wicdu kuem € ken, 
kä bi nul ciokdien kac.” 
16 Kä cue ciek jiök i, 
**Yän bä lul loaacdu rep 
päthni ruetädu. 
Kä bi dap ke dap mi bec bec 
mi n&p locdu thin, 
kä cän tëë no, bi locdu not 
nike dit, 
ke gör coaadu, 
kä be ji ruac.” 
17 Kä cue A-dam jiök i, 
«Ba mun bit ke kuidu, 
ke vöö ci ruac ciekdu lin. 
Kä ci jiath 66 cä ji luek 
ke je cam. 
Ke nin teekädu diaal 
bi mith muun ke cuoc läätdä 
mi bum e tet. 
18 Kä wic muoon bi dony ni kuiy 
thin ke kuidu, 
kä nen €, bi miethdu 
a juaac doaar. 
19 Bi miethdu jek € ni mi ci leth 
nhiamdu gith, 
amäni mi wii wä loc muun, 
ke yöö bii raar thin. 
€ jin tur pieny, 
kä bi loc nie tuur.” 

20 Cu wut ciöt ciekde col i Iib, ke vöö 
€ man neeni diaal. 21! Kä cu Kuoth Nhial 
ni Kuoth A-dam kene ciekde lät kä bieyni 
duali, kä cue ke kuäth ke ke. 


Tuk A-dam kene Iib raar rey 
Kakä E-den 


22 €n guäth emo cu Kuoth Nhial ni 
Kuoth cu wee i, “Tääme, nëne je, ci raan 


cu cetke ram kel kä kon, rnäce mi goaa kene 
mi jiääk. Be te idi mi wä raam ə wä mith 
kä jiath teekä kä be cu tëk ke tek mi 
doraar!” 23€ jen cue raan cu tuak raar rey 
kakä E-den ke vöö be mun ëë tathke je 
thin wä pur. 4€ jen cue wut tuok raar rey 
kakä E-den. Cue puony mi cetke puony 


ganke duoop jiaath teekä. 

